मानवता की नि:स्वार्थ सेवा करने में ही जीवन की सार्थकता: खुशहाल
श्रीराममंदिर सेक्टर-8 में बुधवार को डिस्पेंसरी का उद्घाटन किया गया। साथ ही संत निवास के कमरों के निर्माण कार्य की शुरूआत हवन यज्ञ से की गई। पंडित प्रवीण गोसाईं, हीरालाल शुक्ला और गौरव कृष्ण शास्त्री ने मंत्रोच्चारण के साथ हवन-यज्ञ में आहुतियां डलवाई। इस मौके पर महाराज खुशहाल दास ने कहा कि मानवता की नि:स्वार्थ सेवा करने में ही जीवन की सार्थकता है।
नर सेवा ही नारायण सेवा है। उन्होंने श्रद्धालुओं से कहा कि बच्चों को अच्छे संस्कार दें। उनमें बचपन से ही ऐसी भावनाएं विकसित करें। श्रीराम मंदिर के प्रधान जगन बत्तरा ने बताया कि डिस्पेंसरी में सभी सेवाएं नि:शुल्क रहेंगी। पूर्व एसएमएओ डाॅ. सरोज कत्याल और डाॅ. रामकृष्ण सचदेवा डिस्पेंसरी में अपनी सेवाएं देंगे। प्रतिदिन सायं चार से पांच बजे तक मरीजों की जांच की जाएगी और दवाइयां भी नि:शुल्क दी जाएंगी। इस मौके पर संजय बत्तरा, ओम पोपली, रमेश पोपली, ओमप्रकाश मिगलानी, सुनील शर्मा, मोहन बत्तरा, शाम धमीजा रेखा अरोड़ा मौजूद रहे।
hin_Deva hin_Deva hin_Deva